Μαρία Άννα του Άνχαλτ-Ντέσαου

Η Μαρία Άννα (γερμ. Maria Anna, 14 Σεπτεμβρίου 1837 - 12 Μαΐου 1906) από τον Οίκο των Ασκάνια ήταν κόρη του Δούκα του Άνχαλτ και με τον γάμο της έγινε Πριγκίπισσα της Πρωσίας.

Βιογραφία
Ήταν η δεύτερη κόρη του Λεοπόλδου Δ΄ του Άνχαλτ και της Φρειδερίκης των Χοεντσόλλερν, κόρης του Λουδοβίκου Καρόλου της Πρωσίας.

Αδέλφια της ήταν η Αγνή, σύζυγος του Ερνέστου Α΄ της Σαξονίας-Άλτενμπουργκ, και ο Φρειδερίκος Α΄ του Άνχαλτ.

Απεβίωσε στη Φριντριχρόντα της Σαξονίας-Κόμπουργκ & Γκότα (σήμερα κωμόπολη της Θουριγγίας) σε ηλικία 69 ετών.

Οικογένεια
Παντρεύτηκε το 1854 τον δεύτερο εξάδελφό της Φρειδερίκο Κάρολο της Πρωσίας και είχε τέκνα:
 Μαρία (1855-1888), παντρεύτηκε πρώτα τον Ερρίκο των Κάτω Χωρών (1820-1879) και μετά τον Αλβέρτο του Αλτεμβούργου.
 Ελισάβετ Άννα (1857-1895), παντρεύτηκε τον Φρειδερίκο Αύγουστο Β΄ του Ολδεμβούργου.
 Λουίζα Μαργαρίτα (1860-1917), παντρεύτηκε τον Αρθούρο, Δούκα του Κόννωτ & Στράθερν (Οίκος Βέττιν-Σαξονίας-Κόμπουργκ & Γκότα).
 Φρειδερίκος Λεοπόλδος (1865-1931), πρίγκιπας της Πρωσίας.

Πηγές
 Radziwill, Catherine (1915). Memories of Forty Years. London: Funk & Wagnalls Company.

Παραπομπές 

Οίκος των Ασκάνια
Γερμανοί ευγενείς
Οίκος των Χοεντσόλερν
Πριγκίπισσες της Πρωσίας
Πριγκίπισσες του Άνχαλτ-Ντέσαου
Πριγκίπισσες της Γερμανίας